OzLabs/hebrew-wiki-articles huggingface dataset:
אקדח מסמרים

אקדח מסמרי סיכה המופעל בלחץ אוויר
אקדח מסמרים הוא כלי עבודה פנאומטי, מבוסס גז, אבק שרפה או חשמלי שמשמש לנעיצת מסמרים מהירה.

== סוגי אקדחים ==
ישנם סוגים שונים של אקדחי מסמרים המתאפיינים בעיקר בצורת ההפעלה שלהם ובגודל המסמרים שהם נועצים.

סוגי האקדחים:
* אקדח מסמרים חשמלי.
* אקדח מסמרים פנאומטי המופעל באמצעות קומפרסור.
* אקדח מסמרים המופעל בגז.
* אקדח מסמרים המופעל באמצעות אבק שרפה.

גודל המסמרים משתנה גם הוא החל ממסמרי סיכה דקיקים ועד מסמרי פלדה באורך של 10 ס"מ ויותר.

== חלקים עיקריים ==
=== מחסנית ===
במחסנית מסודרים המסמרים בקבוצות המאפשרות טעינה אוטומטית של המסמר. סוגי המחסניות:
* פנימית - המחסנית נפתחת כמסילה שבתוכה ממוקמת דבוקת המסמרים (בעקרון דומה למהדק סיכות משרדי). לאחר כל לחיצה קפיץ אחורי דוחף את המסמרים אל בית הבליעה ומכין אותם לשימוש.
* חיצונית - שרשרת מסמרים המחוברת באמצעות סרט (פלסטיק בדרך כלל). לאחר כל לחיצה נע הסרט קדימה ומושך את המסמר הבא אל בית הבליעה.

=== מתג הפעלה ומשבת ===
מתג ההפעלה ממוקם בדרך כלל על ידית האחיזה של הכלי באופן שמאפשר אחיזה מלאה של כף היד ולחיצה במקביל על מתג ההפעלה. בכל לחיצה נורה מסמר אחד.

מתג ההפעלה מקושר למשבת הנועד למנוע ירי בשוגג שעשוי להביא לפציעות חמורות. המשבת ממוקם בדרך כלל בנקודת המפגש של האקדח עם משטח העבודה, כך שלחיצה של האקדח אל משטח העבודה משחררת את המשבת ומאפשרת את יריית המסמר.

=== מקור הזנה אנרגטי ===
לכל אחד מסוגי האקדחים ישנו מקור אנרגיה שונה שמטרתו לאפשר את יריית המסמר בעוצמה הנדרשת לפי גודל המסמר ומשטח העבודה שבו הוא ננעץ.

האקדחים הנפוצים ביותר הם אקדחים המבוססים על אנרגיה המופקת באמצעות מדחס אוויר (קומפרסור) ומחוברים אליו באמצעות צינור של אוויר דחוס. סוג נוסף של אקדחים המשמש לעבודה בחומרים קשים במיוחד הם אקדחים היורים מסמרי פלדה באמצעות תחמישי אבק שרפה (בדומה לכדור רובה). סוג שלישי של אקדחים מופעל באמצעות גז דחוס ואילו באקדחים חשמליים מקור ההזנה הוא חשמל.

== פציעות ==
צילום רנטגן של מסמר סיכה הנעוץ בכף יד
עוצמתו של אקדח המסמרים ומהירות הפעולה שלו מביאים לא פעם למקרי פציעה חמורים. פציעות נפוצות בשימוש באקדח מסמרים בעקבות ביטול המשבת וירי שגוי שלא כנגד משטח עבודה, אי התאמה של עצמת הירי לרמת ההתנגדות של משטח העבודה - דבר הגורם למעבר של המסמר את משטח העבודה והמשך מעופה שלו. במצב כזה איברי גוף הנמצאים מצידו השני של משטח העבודה עלולים להיפגע מהמסמר.

==קישורים חיצוניים==

קטגוריה:כלי עבודה חשמליים
קטגוריה:כלי עבודה פנאומטיים
מישל מק'קול

מישל לי קאלאווי (באנגלית: Michelle Leigh Calaway; שמה לפני הנישואים מק'קול; נולדה ב-25 בינואר 1980) היא מתאבקת עבר אמריקאית. היא מוכרת בעיקר בשל תקופתה בארגון ההיאבקות World Wrestling Entertainment (WWE), שבו הייתה פעמיים אלופת הדיוות ופעמיים אלופת הנשים של ה-WWE.

מק'קול במקור עבדה כמורה בחטיבת ביניים של בית ספר מקומי בפלטקה, פלורידה. היא הצטרפה ל-WWE בשנת 2004 לאחר שהשתתפה בתחרות חיפוש הדיווה של ה-WWE. במהלך הופעותיה הראשונות על המרקע, היא ביססה את דמותה כמאמנת כושר, עד ששינתה אותה לדמות של מורה. באירוע המסיבה האמריקאית הגדולה בשנת 2008, מק'קול הפכה לאלופת הדיוות הראשונה בתולדות הארגון. שנה לאחר מכן, היא זכתה באליפות הנשים של ה-WWE במסגרת האירוע העוקב בסדרה; זכייה זו הפכה אותה למתאבקת הראשונה שמחזיקה בשתי האליפויות האלו. באירוע לילה של אלופים 2010, היא איחדה את שתי האליפויות והפכה לאלופת הדיוות המאוחדת של ה-WWE. מק'קול החזיקה באליפויות אלה פעם נוספת, כשהיא בסך הכל זכתה פעמיים בכל תואר. בנובמבר 2010, מגזין ההיאבקות Pro Wrestling Illustrated PWI דירג אותה כמתאבקת הטובה בעולם. שנה לאחר מכן, היא פרשה מפעילות.

==ביוגרפיה==

מישל נולדה ב-25 בינואר 1980 בפלטקה, פלורידה. הוריה עוסקים בחינוך. אמא, ג'ני, עובדת כמורה ואביה, טרי, עובד כמפקח. יש לה אח אחד בוגר ממנה, ששיחק פוטבול באוניברסיטת סינסינטי. ההערצה לענף ההיאבקות הגיע כבר במהלך ילדותה. לפני ובמהלך תקופתה בתיכון, היא שיחקה סופטבול, כדורסל וכדורעף. היא סיימה תואר בחינוך מטעם אוניברסיטת המדינה של פלורידה ולאחר מכן הייתה מורה של כיתות ז' במשך ארבע שנים.

==חיים אישיים==

מישל הייתה נשואה לג'רמי לואיס אלכסנדר, עימו החלה לצאת במהלך התיכון. השניים התגרשו בשנת 2006. היא נישאה בשנית ב-26 ביוני 2010 ביוסטון, טקסס למתאבק מארק קאלאווי, המוכר בשם הבמה, אנדרטייקר.

היא עברה מספר פציעות שנגרמו מהיאבקות הכוללות שבר באף במהלך מסע ההופעות של ה-WWE מחוץ למדינה לאחר מהלך קלוזליין של ויקטוריה. היא אושפזה פעמיים, סבלה פעמיים משבר בצלעות ומשבר בעצם החזה. לאחר שפרשה מהענף באופן רשמי, היא ציינה שהיא התאבקה במשך חודשיים עם פציעה בכף הרגל וקרע ברצועה הצידית. בשנת 2016, היא אובחנה כחולה בסרטן העור ולאחר מכן עברה הליכי טיפול מוצלחים. באפריל 2019, היא פרסמה באופן פומבי שהיא נאבקה עם אי-פוריות ואף חוותה מספר הפלות.

==אליפויות והישגים==
מק'קול היא פעמיים אלופת הנשים של ה-WWE
* הישגים במגזין ההיאבקות Pro Wrestling Illustrated – PWI
** אשת השנה (2010)
** PWI דירג אותה במקום ה-1 מתוך 50 המתאבקות הטובות ביותר לשנת 2010
* הישגים בארגון ההיאבקות World Wrestling Entertainment – WWE
** אליפות הנשים של ה-WWE (פעמיים)
** אליפות הדיוות (פעמיים)
** דורגה במקום ה-36 ברשימת "50 הצמדים הטובים ביותר בהיסטוריה של ה-WWE" מטעם האתר הרשמי של ה-WWE.com <small> - עם ליילה</small>
** פרס הסלאמי (פעמיים)
*** דיוות השנה (2010)
*** הרגע הטיפשי של השנה (2010) <small> - ההפסד למאי יאנג בפרק הספיישל של התוכנית Old School Raw - עם ליילה</small>

==קישורים חיצוניים==

==הערות שוליים==

קטגוריה:מתאבקות מקצועניות אמריקאיות
קטגוריה:מתאבקות ה-WWE
קטגוריה:בוגרות אוניברסיטת המדינה של פלורידה
קטגוריה:בוגרי אוניברסיטת המדינה של פלורידה
קטגוריה:אמריקאיות שנולדו ב-1980
קטגוריה:אמריקאים שנולדו ב-1980
אנטל צילצר

אנטאל טוביאס צילצר (בהונגרית: Zilzer Antal; פשט, 20 בספטמבר 1860<ref></ref> – בודפשט, 14 נובמבר 1921)<ref></ref><ref>[https://adtplus.arcanum.hu/hu/view/AzUjsag_1921_11/?query=%22Zilzer%20Antal%22&pg=152&layout=s Zilzer Antal meghalt] (1921. november 16.) Az Ujság, 19. évfolyam, 257. szám</ref> היה צייר יהודי-הונגרי, אביה של הפסלת והקרמיקאית היינלקה צילצר, ודודו של הצייר והגרפיקאי דיולה צילצר.

== ביוגרפיה ==
אנטל צילצר נולד במשפחה יהודית כבנם של מור צילצר (1834–1902), סוחר ושל ינקה קוהן (כהן). הוריו התכוונו שיבחר קריירה אדריכלית. הוא החל את לימודי האמנות בבית הספר לעיצוב בבודפשט (שמו היום "האוניברסיטה ההונגרית לאמנות") ולאחר מכן באקדמיה לאמנויות במינכן, שם היה תלמידם של הציירים הגרמנים קרל ראופ, גבריאל פון האקל, של הצייר האיטלקי לודוביקו זייץ והצייר הגרמני לודויג פון הרטריך. לאחר מכן החל לעבוד באופן עצמאי והצטיין עם הדיוקן של לודוויג השני, מלך בוואריה. ועם התמונה של "המלך לודוויג השני על מעמד ארונו בבית הלוויות". בשנת 1887 במינכן זכה במדליית זהב עם דיוקנו של מקסימיליאן יוזף, דוכס בבוואריה. הוא הציג את עבודותיו בהיכל האמנות וב"סלון הלאומי" בבודפשט. הוא צייר בעיקר דיוקנאות ונופים. בתערוכת המילניום בשנת 1896 (אלף שנה לייסוד הונגריה) הציג שני נופים ודיוקן של איבסן. ציוריו "בדידות ביער" ו"אידיליה ביער" נרכשו על ידי פרנץ יוזף הראשון, קיסר אוסטריה. בהמשך לימודיו נסע לפריז וללונדון ולבסוף התיישב בבודפשט בשנת 1892. הדיוקנאות המשמעותיים ביותר שלו הם: גאבור בארוש, יוז'ף בודנץ, מור יוקאי, מוריץ ורמן, מיהאי מונקאצ'י. בשנת 1907 הוא איבד את ראייתו בגלל ניוון עצבי העין.<ref>[https://adtplus.arcanum.hu/hu/view/AzUjsag_1907_09-2/?query=%22Zilzer%20Antal%22&pg=204&layout=s Megvakult festőművész] (1907. szeptember 24.) Az Ujság, 5. évfolyam, 227. szám</ref>

קברו נמצא בבית הקברות היהודי ברחוב קוזמה בבודפשט (5 א-2–35).

== חייו הפרטיים ==
אשתו הייתה אירמה קוֹך (1874–1947), בתם של הקצב ליפוט קוך ומטילד רוזנצוויג, איתה התחתן ב־15 במאי 1892 בבודפשט.<ref></ref>

== לקריאה נוספת ==
* [https://adtplus.arcanum.hu/hu/view/PallasLexikon_16/?query=%22Zilzer%20Antal%22&pg=1157&layout=s הלקסיקון הגדול של פאלאס], כרך 16 (1897)
* [https://www.kieselbach.hu/muvesz/zilzer-antal_1177 גלריית קיזלבך]
* לקסיקון לאמנות. עורכת אדית לייטה. בודפשט, 1965–1968.
* לקסיקון יהודי הונגרי. אד. פטר אויווארי. בודפשט, 1929. [https://mek.oszk.hu/04000/04093/html/0982.html גישה מקוונת]

==קישורים חיצוניים==
* 

== הערות שוליים ==

קטגוריה:ציירים יהודים הונגרים
קטגוריה:משפחת צילצר
קטגוריה:יהדות בודפשט
קטגוריה:בודפשט: אישים
קטגוריה:ציירים הונגרים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1860
קטגוריה:הונגרים שנפטרו ב-1921
אלום גולד

אלום גולד היא חברה פרטית ישראלית המתמחה בתכנון, פיתוח, מערכות אלומיניום עבור דלתות, תריסים וקירות מסך, תעשיות שונות וכן זכוכית ומוצרים נלווים המיועדים לתעשיות בשוק המקומי והבינלאומי. המרכז הלוגיסטי העיקרי נמצא באזור התעשייה ברקן.

==היסטוריה==
אלום גולד
החברה נוסדה בשנת 1971 על ידי משפחת בקשי שעלתה לישראל מעיראק. בשנים אלה מרבית עבודת החברה הייתה ייצור פרופילי PVC לתחום החלונות והדלתות.

בשנות ה-80 החליטה החברה להיכנס לתחום פרופילי האלומיניום ולתחום האביזרים לחלונות והדלתות. בתחילת שנות ה-2000 נקלעה החברה לקשיים, לאחר מעילה שהתרחשה בחברה על ידי רו"ח שלה והתרשלות של הבנק איתו עבדה החברה.

בשנת 2010 הקימה "אלום גולד" את בית מערכות האלומיניום ALUG לשם מתן פתרון לתחום מעטפת הבניין בפרט ולענף הבניה ככלל.
בשנת 2012 רכשה "אלום גולד" את חברת "כלבו אלומיניום", בעלת מרלו"ג הממוקם בתל אביב.

בשנת 2016 רכשה "אלום גולד" את חברת הזכוכית והאלומיניום "אור אלום", בעלת מרלו"ג הממוקם בחיפה. קניית "אור אלום" סימלה את כניסתה של החברה לתחום הזכוכית ולהגדלת פריסתה הארצית.

בשנת 2020 מיזגה "אלום גולד" את חברת "פניציה" וחברת "אור אלום" לכדי גוף אחד האחראי על רוב הפצת הזכוכית במדינת ישראל. מרלוג החברה ממוקם בנוף הגליל. בשנת 2021 החלה חברת הקבוצה "פניציה", בפעם הראשונה בהיסטוריה של מדינת ישראל, בייבוא זכוכית באמצעות אוניות צובר, לשם מתן מענה לצורכי מדינת ישראל לזכוכית ובפרט לענף הבנייה, לאחר סגירת קו היצור של "פניציה".

בשנת 2023 רכשה "אלום גולד" את חברת טכניקה המתמחה באביזרים לתחום החלונות והדלתות.

==פעילות החברה==
קבוצת גולד עוסקת ביבוא ועיבוד פרופילי אלומיניום, מערכות אלומיניום, זכוכית ומוצרים נלווים המיועדים לתעשיות בשוק המקומי והבינלאומי.

חברות הקבוצה נמצאות בבעלות פרטית, דור שני בתחום. לחברות הקבוצה שיתופי פעולה שמטרתם לתת מענה להיבטים של מערכות האלומיניום לבניין, כגון פרופילי אלומיניום, צבע וזכוכית. בתחילת 2023, הקבוצה מנתה כ-150 עובדים והחזיקה כ-29,000 מ"ר של מרכזים לוגיסטיים באזור התעשייה ברקן, בתל אביב, בנוף הגליל, במישור אדומים ובחיפה.

==קישורים חיצוניים==
* 
* [http://www.phoenicia-ltd.com אתר אינטרנט פיניציה זכוכית]
* [https://technica.co.il אתר האינטרנט של טכניקה]
* 

== הערות שוליים ==

קטגוריה:חברות ישראליות
קטגוריה:ישראל: חברות שהוקמו ב-1971
ג'בל נוקם

ג'בל נוקם (בערבית: جبل نقم) הוא הר גבוה השוכן ממזרח לעיר צנעא, בירת תימן. בראש ההר נמצאו שרידים של בית כנסת ויישוב יהודי עתיק.<ref name=":0"></ref>

== היישוב היהודי ==
בראש ההר נמצאו שרידים של בית כנסת יהודי עתיק, וחורבות שהיו פעם יישוב יהודי עתיק, עד שגורשו ממנו היהודים במאה ה-12 לעיר צנעא שנמצאת בעמק.<ref name=":1"></ref> החורבות היו נקראים בפי ערביי המקום: "קַצְר סַאם אִבְּן נֻח" (=ארמון/מבצר שם בן נוח), או "יַאזַל"<ref name=":1" /> (=אוּזָל, שמה העתיק של צנעא, המוזכר בתורה (בראשית י,כז), שם רס"ג מתרגם "אוזל" כ"צנעא"). מסורת בפי זקני תימן, כי בעיר זו התגוררו היהודים לפני שירדו לעיר התחתית בתקופת האסלאם.

קיומה של העיר היהודית נתמך בשתי עדויות של חכמים מתימן מהדור האחרון שביקרו בה, ומצאו שרידים.

אלו דברי הרב יוסף קאפח:<ref name=":0" />

וכן כתב בשמו הרב אהרן קאפח, ביתר פירוט.<ref name=":1" />

גם הרב יחיא אלאביץ' ביקר בעיר זו, ומצא שם שופר ארוך ומסולסל אותו לקח, ובו תקע בבית הכנסת שלו בראש השנה את התרועה הגדולה לאחר תפילת מוסף.<ref name=":1" /> מממצא זה הוכיח הרב יחיא אלאביץ' ששופר הקודו הוא שופר שנהגו בתקיעתו בתימן עוד מלפני תקופת הרמב"ם, שדעתו היא להכשיר למצווה שופר של איל בלבד, ובזה יהודי תימן לא קיבלו את דעתו.

== בית הכלא ==
בדורות האחרונים, הוקם בית כלא לאסירים ה"שפוטים על עבירות חמורות" במבצר שבראש ההר, ונקרא "אלקלעה".

==ראו גם==
* יהדות צנעא
* אלסאילה
* צנעא

== קישורים חיצוניים ==

== הערות שוליים ==

קטגוריה:יהדות צנעא
קטגוריה:אסיה: הרים
קטגוריה:תימן: גאוגרפיה
הסופר קאפ הספרדי 2020/2021

עונת 2020/2021 היא המהדורה ה-37 במסגרת הסופר קאפ הספרדי. הטורניר היה אמור להיערך כמו האחרון גם כן בערב הסעודית, אך בעקבות נגיף הקורונה הוחלט שישוחק בספרד. אתלטיק בילבאו זכתה בטורניר בפעם ה-3 שלה בהיסטוריה עם ניצחונות על ריאל מדריד וברצלונה בחצי הגמר ובגמר בהתאמה.

הקבוצות המשתתפות הן ריאל מדריד (זכתה בלה ליגה), ברצלונה (סגנית אלופת הליגה), אתלטיק בילבאו וריאל סוסיאדד שהעפילו לגמר הגביע הספרדי.

==נוקאאוט==
===חצי גמר===

===גמר===

{| width=92%
|-
|
|
|}
{| width="100%"
|valign="top" width="50%"|
{| style="font-size: 90%" cellspacing="0" cellpadding="0"
|colspan="4"|ברצלונה:
|-
!width=80| !!width=80|
|-
|שוער ||1 || טר שטגן 
|-
|מגן ימני ||2|| סרג'יניו דסט 
|-
|בלם ||4 || רונלד אראוחו 
|-
|בלם ||15 || קלמנט לנגלה 
|-
|מגן שמאלי ||18|| ז'ורדי אלבה 
|-
|קשר מרכזי ||5 || סרחיו בוסקטס 
|- 
|קשר שמאלי ||16|| פדרי 
|-
|קשר ימני ||21|| פרנקי דה יונג 
|-
|קיצוני שמאלי ||11 || עוסמאן דמבלה 
|-
|קיצוני ימני ||7 || אנטואן גריזמן 
|-
|חלוץ מרכזי ||10 || ליונל מסי (קפטן) 
|-
|colspan=3|מחליפים:
|-
|||13 || נטו
|-
|||26 || אינייקי פנה
|-
|||23 || סמואל אומטיטי 
|-
|||24 || ג'וניור פירפו
|-
|-
|||28 || אוסקר מינגזה 
|-
|-
|||8 || מיראלם פיאניץ' 
|-
|-
|||12 || ריקי פוץ' 
|-
|||9 || מרטין ברייטווייט 
|-
|||17 || פרנסיסקו טרינקאו 
|-
|-
|colspan=3|מאמן:
|-
|colspan=4| רונאלד קומאן 
|}
|valign="top"valign="top" width="50%"|
{| style="font-size: 90%" cellspacing="0" cellpadding="0" align=center
|colspan="4"|אתלטיק בילבאו:
|-
!width=80| !!width=80|
|-
|שוער ||1 || אונאי סימון
|-
|מגן ימני ||21|| אנדר קאפה 
|-
|בלם ||5 || יראי אלברס
|-
|בלם ||4|| איניגו מרטינס 
|-
|מגן שמאלי ||24 || מיקל באלנסיאגה 
|-
|קשר ימני ||18|| אוסקר דה מרקוס 
|-
|קשר מרכזי ||27 || אונאי ונצדור 
|-
|קשר מרכזי ||14|| דני גרסיה 
|-
|קשר שמאלי ||10|| איקר מוניאין (קפטן) 
|-
|קיצוני שמאלי ||22|| ראול גרסיה 
|-
|קיצוני ימני ||9|| איניאקי ויליאמס 
|-
|colspan=3|מחליפים:
|-
|||13 || ג׳וקין אזקייטה
|-
|||3 || אונאי נונייס 
|-
|||15 || איניגו לקה 
|-
|||6 || מיקל וסגה 
|-
|||16 || סנקט אוחן
|-
|||2 || ג'ון מורסיו 
|-
|||7 || איבאי גומז
|-
|||12 || אלכס ברנגר 
|-
|||20 || אסייר וייליברה 
|-
|colspan=3|מאמן:
|-
|colspan=4| מרסלינו
|}
|}

==ראו גם==
*עונת 2019/2020 בלה ליגה

קטגוריה:הסופר קאפ הספרדי
קטגוריה:2021 בספורט
קטגוריה:תחרויות כדורגל ב-2021
קטגוריה:2021 בספרד
Trove

Trove (בעברית: טרוב) הוא שירות אוסטרלי המאפשר גישה חופשית למאגרי מידע הכוללים מסמכי טקסט, תמונות דיגיטליות, מידע אודות פריטים שאינם זמינים דיגיטלית, ומנוע חיפוש היררכי. המאגר מורכב מארכיונים, תמונות, עיתונים, מסמכים רשמיים, אתרי אינטרנט, כתבי יד ומקורות נוספים. המאגר מנוהל על ידי הספרייה הלאומית של אוסטרליה בשותפות עם ספקי תוכן אוסטרליים, ויש לו מעל ל-70,000 משתמשים מדי יום.

==היסטוריה==
משנת 1981 פותחו באוסטרליה מערכות מחשב לביבליוגרפיה, ועם הזמן הורחבו לנתונים נוספים. אחד הפרויקטים הבולטים בתחום זה היה ארכיון "פנדורה". בשנת 2009 אוחדו השירותים השונים והיישום "טרוב" הושק לשימוש ציבורי. החידוש העיקרי בטרוב היה מנוע חיפוש היררכי, שהחליף שמונה מנועי חיפוש שונים שהיו בשימוש במערכות הקודמות.

המיזם התקבל בהתלהבות בקהילה האקדמית והפוליטית באוסטרליה, אך משנת 2015 החלה ממשלת אוסטרליה לקצץ את תקציבי המיזם, וצוות התפעול שלו הצטמצם משמעותית.

באוגוסט 2020 הושקו לוגו וממשק משתמש חדשים למערכת. בלוגו מוצגת כוונת ברזל.

טרוב זכה בשנת 2011 בשני פרסים מממשלת אוסטרליה, על ההצטיינות בתחום המידע המקוון ובקטגוריית אספקת שירות.

==תוכן המאגר==
===ספרים ועיתונים===
שער העיתון "The Leader" משנת 1915, שראה אור ב[[אורנג' (ניו סאות' ויילס). דף זה נסרק בשנת 2013 וציין 10 מיליון סריקות במאגר.]]
טרוב מאפשר חיפוש ספרים בכל הקטלוגים של הספריות באוסטרליה. הוא מספק גישה לספרים, ספרי אודיו, ספרים בפורמט דיגיטלי ופרסומים אקדמיים, כולל תזות.

ארכיון העיתונות של טרוב כולל כ-700 עיתונים וכתבי עת היסטוריים, רובם עד שנת 1957. פרויקט הדיגיטציה של העיתונים, לצורכי חיפוש, נעשה משנת 2008 בעזרת מיקור המונים.

===אתרי אינטרנט===
משנת 2019 שירות טרוב מאחסן גם עותקים של כל אתר אינטרנט אוסטרלי, ומאפשר חיפוש בהם.

===נתונים נוספים===
המאגר כולל גם:
* תמונות, תצלומים דיגיטליים, כרזות וגלויות.
* מוזיקה, קובצי שמע וסרטוני וידאו, המתעדים תוכניות רדיו וטלוויזיה וכן אירועים היסטוריים.
* מפות
* יומנים, מכתבים וארכיונים של סופרים ושל אנשי ציבור
* רשימות פריטים: כל משתמש שנרשם לשירות יכול לייצר רשימות פריטים לכל מטרה, ולשתף רשימות אלה עם משתמשים אחרים.

== קישורים חיצוניים ==
* 

אוסטרליה
קטגוריה:מאגרי מידע
קטגוריה:מאגרי מידע ביבליוגרפיים
קטגוריה:מערכות מידע ספרייתיות
קטגוריה:קיטלוג
זירץ

זירץ (בהונגרית: Zirc) היא עיר קטנה במחוז וספרם שבהונגריה. זו העיר הגבוהה ביותר בהונגריה.

זירץ הייתה קיימת שנים רבות כעיירה עד שבשנת 1984 קיבלה הכרה כעיר עצמאית.

== אתרים בעלי חשיבות ==

* מנזר זירץ שנוסד בשנת 1182, הפך בשנת 1776 למוסד לימודי. במקום קיימת ספריה המכילה למעלה מ-65,000 כותרים החל משנת 1700<ref></ref>. כמו כן פועלת במנזר מבשלת בירה<ref></ref>.
* ארבורטום זירץ - הארבורטום הגבוה ביותר בהונגריה קיים מאז המחצית השנייה של המאה ה -18. הוקם בצמוד למנזר הסיסטרסיאני ומעוצב בסגנון גן אנגלי. זהו אזור טבעי מוגן בעל חשיבות לאומית מאז שנת 1951<ref></ref>. 
* מוזיאון הטבע של זירץ נוסד בשנת 1972 והוא מוזיאון הטבע ההיסטורי היחיד בהונגריה. במוזיאון תערוכות מתחלפות ותצוגות קבועות של הטבע והצומח באזור ובהונגריה כולה<ref></ref>.

בעיר וסביבה קיימים מסלולי הליכה רבים<ref></ref>. 

==קהילה יהודית==
בזירץ חיו יהודים בתקופות זמן שונות. חלק מהיהודים ילידי הכפר נרצחו בשואה.
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|13
|2,043
|-
|1910
|92
|
|-
|1920
|67
|
|-
|1930
|65
|
|-
|1941
|61
|3,062
|-
|}
בסמוך לעיר היה קיים מחנה עבודה<ref></ref>.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
הקורפוס ה-19 (צרפת)

הקורפוס ה-19 (בצרפתית: Corpe d'Armée 19e) היה קורפוס של הצבא הצרפתי. בדצמבר 1870, משלחת טור הקימה את הקורפוס ה-19 באלנסון. הקורפוס הוקם שוב ב-13 באוגוסט 1874, הוא כלל את היחידות הצבאיות השונות באלג'יריה, והיווה את הגרעין של צבא אפריקה.

== האזור הצבאי ה-19 ==
הקורפוס היה ממוקם באזור הצבאי ה-19 של הצבא המטרופוליטני שכלל את שלוש המחלקות של אלג'יר, אורן וקונסטנטין, הממוקמות באלג'יריה של ימינו. חיל המצב היה מוצב בעיקר באלג'יר, מסקרה, טלמסן ועין. <ref>L'armée Française - 1901, Roger de Beauvoir, éditions Plon-Nourrit, pages 58 à 60.</ref> אלמנטים שלו היו גם מוצבים בתוניסיה, והיוו את 'דיוויזיית הכיבוש התוניסאית', שהייתה ממוקמת בעיקר בתוניס, ביזרטה וסוסה. עשרים האזורים הצבאיים האחרים של הצבא המטרופוליטני כיסו את צרפת היבשתית, ומכאן ניתן לו שמו "צבא אפריקה".<ref name="CompositionsRégionsMilitaireChtimiste"></ref><ref name="MapRégionsMilitaires"></ref>

== מלחמת צרפת-פרוסיה ==
21 קורפוסים הוקמו בדצמבר 1870, ולכל אחד מהם אזור צבאי משלו. הקורפוס ה-19 פורק ב-13 במרץ 1871.

== משנת 1870 עד 1914 ==
דיוויזיות אורן ואלג'יר של הקורפוס נלחמו באיט חבש, חלק קטן מח'ים אייט אונבגוי של קונפדרציית עאיט אטא בסוף שנות ה-90 של המאה ה-19. הסכסוך הסתיים בסיפוח אזור טואט-גורארה-טידיקלט על ידי צרפת בשנת 1901. <ref>Claude Lefébure, [http://www.persee.fr/web/revues/home/prescript/article/remmm_0035-1474_1986_num_41_1_2114 Ayt Khebbach, impasse sud-est. L'involution d'une tribu marocaine exclue du Sahara], in: Revue de l'Occident musulman et de la Méditerranée, N°41–42, 1986. Désert et montagne au Maghreb. pp. 136–157: « les Divisions d'Oran et d'Alger du 19e Corps d'armée n'ont pu conquérir le Touat et le Gourara qu'au prix de durs combats menés contre les semi-nomades d'obédience marocaine qui, depuis plus d'un siècle, imposaient leur protection aux oasiens. »</ref>

== מלחמת העולם הראשונה ==
הדיוויזיה המרוקאית הייתה אחת היחידות המעוטרות ביותר של הצבא הצרפתי ובכל הגדודים שלה היו לוחמים שעוטרו בצלב המלחמה בסוף הסכסוך. <ref>Marc Michel, L'Afrique dans l'engrenage de la Grande Guerre, 1914–1918, Karthala, 2013, p.103</ref> הדיוויזיה המרוקאית הייתה הדיוויזיה היחידה שזכתה לעיטור לגיון הכבוד במהלך מלחמת העולם הראשונה. <ref>4<sup>e</sup> R.T.T; 7<sup>e</sup> R.T.A; the R.M.L.E; 8<sup>e</sup> R.Z; Bulletin des lois de la République française, Imprimerie Royale, 1919, pp.2023–2035</ref>

חלק מכוחות הקורפוס ה-19 נשלחו לשרת כחלק מחיל המשלוח למזרח התיכון. שני רגימנטים ארעיים, שהורכבו בסך הכל מחמישה גדודי זואבים וגדוד לגיון הזרים אחד, לחמו במערכה בגליפולי, ולאחר מכן בחזית סלוניקי, ונלחמו לצד כוחות בריטיים בשתי המערכות.

== מלחמת העולם השנייה ==
הקורפוס הצטרף לבעלות הברית בסוף 1942 כאשר כוחות צרפת של וישי בצפון מערב אפריקה עברו לבעלות הברית לאחר מבצע לפיד והכיבוש הגרמני והאיטלקי בצרפת של וישי.

הקורפוס ה-19 לחם כחלק מהארמייה הבריטית הראשונה עד לכניעת כוחות הציר בתוניסיה במאי 1943.

== לאחר מלחמת אלג'יריה ==
למעט כוח לגיון הזרים מצומצם וגדוד אחד של ספאידים, כל שאר הגדודים של ארמיית אפריקה פורקו או איבדו את זהותם הקודמת בין 1960 ל-1965, לאחר שזכו לעצמאות מצרפת משטחים אלה.

==קישורים חיצוניים==

== הערות שוליים ==

19
19
קטגוריה:גייסות במלחמת העולם הראשונה
דרק מולר

דרק אלכסנדר מולר (באנגלית: Derek Alexander Muller; נולד ב-9 בנובמבר 1982) הוא יוטיובר מנגיש מדע, יוצר סרטים, איש טלוויזיה וממציא אוסטרלי. ידוע בעיקר בזכות ערוץ היוטיוב שלו Veritasium.

== ביוגרפיה ==
מולר נולד להורים דרום אפריקאים בעיר טרארלגון שבמדינת ויקטוריה באוסטרליה. בהיותו בן שנתיים עברה המשפחה לוונקובר בקולומביה הבריטית, קנדה, שם גדל. בשנת 2004 קיבל מולר תואר ראשון במדעים שימושיים ופיזיקה הנדסית באוניברסיטת קווינס בקינגסטון, אונטריו<ref></ref>. הוא חזר לאוסטרליה וב-2008 סיים דוקטורט במחקר הוראת הפיזיקה באוניברסיטת סידני. התזה שלו הייתה על "תכנון מולטימדיה יעילה בהוראת פיזיקה".

== קריירה ==
בינואר 2011 יצר מולר את הערוץ "וֶריטַסיוּם" ("Veritasium") ביוטיוב, שעוסק בהנגשת מדע ונושאים הנדסיים. השם "Veritasium" הוא שילוב של המילה הלטינית לאמת, "Veritas", והסיומת המשותפת ליסודות כימיים, "". נכון לאוקטובר 2023 יש לערוץ מעל 41 מיליון מנויים ומעל מיליארד וחצי צפיות. הסרטונים עוסקים לרוב בתופעות פיזיקליות שנוגדות את האינטואיציה ובתפיסות מוטעות לגבי תהליכים פיזיקליים. מולר משתמש בסרטונים באמצעי המחשה גרפיים או פיזיים, בניסויים ובראיונות עם מדענים. מבין הסרטונים הפופולריים ביותר שלו היה הסבר על צילום החור השחור הסופר מסיבי במרכז הגלקסיה M87 על ידי טלסקופי אופק אירועים . סרטון אחר שלו צולם בטיסה ב"מטוס חוסר משקל" שבה ערך מספר ניסויים כדי להמחיש את ההשפעה של חוסר משקל.

ביולי 2012, מולר יצר ערוץ יוטיוב שני, "2veritasium", שבו הוא עוסק ביצירת סרטים של הנגשת מדע ומציג קטעים מאחורי הקלעים של וריטסיום<ref></ref>. בשנת 2017 החל מולר להעלות סרטונים לערוץ החדש ביותר שלו, "Sciencium", המוקדש לסרטונים על תגליות עדכניות והיסטוריות במדע<ref></ref>.

מולר מופיע גם בתוכניות טלוויזיה בנושאים של הנגשת מדע<ref></ref><ref></ref><ref></ref>. במאי 2012 הוא הרצה על הדוקטורט שלו במסגרת TEDx בסידני<ref></ref>. ב-2015 הוא השתתף בסרט התיעודי של PBS "אורניום – סיבוב זנב הדרקון" כמציג<ref></ref>.

== חיים אישיים ==
מולר נשוי לרקל נונו, שאותה הכיר כשענתה ראשונה על חידה ששאל בסרטון. לזוג יש שלושה ילדים<ref></ref>.

== קישורים חיצוניים ==

* 

* ערוץ היוטיוב של דרך מולר [https://www.youtube.com/channel/UCHnyfMqiRRG1u-2MsSQLbXA Veritasium]

==הערות שוליים==

קטגוריה:יוטיוברים אוסטרלים
קטגוריה:ממציאים אוסטרלים
קטגוריה:מנחי טלוויזיה אוסטרלים
קטגוריה:מפיקי טלוויזיה אוסטרלים
קטגוריה:אוסטרלים שנולדו ב-1982
מיכאל ברג

מיכאל ברג היא דמות ספרותית, גיבור הרומן נער קריאה מאת ברנהרד שלינק.

== ביוגרפיה ==
מיכאל הוא נער גרמני ממשפחה אינטלקטואלית החי בשנות החמישים בגרמניה שלאחר מלחמת העולם השנייה, יום אחד כאשר אינו חש בטוב, חנה שמיץ, אישה בוגרת ממנו, לוקחת אותו אליה הביתה ומטפלת בו, לאחר המקרה אמו של מיכאל שולחת אותו אל האנה הביתה שיביא לה זר פרחים כאות תודה, מכאן מתחיל להתנהל ביניהם מערכת יחסים אינטימית, במהלכה האנה מבקשת מיכאל שיקריא לה יצירות ספרותיות שהוא לומד בבית הספר. לאחר זמן מה האנה נעלמת, עוברת דירה ולא משאירה זכר אחריה, דבר הגורם ייאוש למיכאל, לאחר מכן בהיותו של מיכאל סטודנט למשפטים באוניברסיטת היידלברג הוא פוגש במפתיע את האנה כנאשמת בפשעי מלחמה. לאחר מכן מיכאל כאדם בוגר עובד כעורך דין בגרמניה והוא אב חד-הורי.

== בקולנוע ==
דויד קרוס
בעיבוד הקולנוע של הספר, מיכאל הנער מגולם על ידי דויד קרוס ומיכאל הבוגר מגולם על ידי רייף פיינס.

מבקרת הקולנוע גיתית גינת מתארת את הדמות כ"בן הדור שנולד אחרי מלחמת העולם השנייה נאלץ מייקל להתמודד עם המעשים המיוחסים להאנה ועם התשוקה שעוד נשארה שם ועכשיו הפכה למסובכת יותר. אתיקה ופרברסיה מתבלבלות, ולסלט נוספות גם שאלות של אשמה קולקטיבית, של הזדהות וזיכרון".

== קישורים חיצוניים ==
*
*
*

==הערות שוליים==

קטגוריה:דמויות ספרותיות
קטגוריה:עורכי דין בדיוניים
קטגוריה:נער קריאה
הסופר קאפ הספרדי 2019/2020

עונת 2019/2020 היא המהדורה ה-36 במסגרת הסופר קאפ הספרדי. הטורניר נערך בעיר ג'דה שבערב הסעודית ובפעם הראשונה בשיטת נוקאאוט בת ארבע קבוצות. ריאל מדריד זכתה בתואר בפעם ה-11 שלה עם ניצחון בגמר על אתלטיקו מדריד. לא התקיים משחק על המקום השלישי.

הקבוצות המשתתפות הן ברצלונה (זכתה בלה ליגה), ולנסיה (זכתה בגביע הספרדי), אתלטיקו מדריד (סגנית האלופה) וריאל מדריד (סיימה במקום השלישי בליגה).

==נוקאאוט==
===חצי גמר===

===גמר===

{| width=92%
|-
|
|
|}
{| width="100%"
|valign="top" width="50%"|
{| style="font-size: 90%" cellspacing="0" cellpadding="0"
|colspan="4"|אתלטיקו מדריד:
|-
!width=80| !!width=80|
|-
|שוער ||13 || יאן אובלק (קפטן)
|-
|מגן ימני ||12|| רנאן לודי 
|-
|בלם ||2 || חוסה חימנס 
|-
|בלם ||18 || פליפה אוגוסטו 
|-
|מגן שמאלי ||23|| קיירן טריפייר
|-
|קשר מרכזי ||16 || הקטור הררה 
|-
|קשר מרכזי ||5|| תומאס פארטי 
|-
|קשר ימני ||8|| סאול ניגז
|-
|קשר שמאלי ||10|| אנחל קוריאה 
|-
|קיצוני שמאלי ||9 || אלבארו מורטה 
|-
|קיצוני ימני ||7 || ז'ואאו פליקס 
|-
|colspan=3|מחליפים:
|-
|||1 || אנטוניו אדאן 
|-
|||4 || סנטיאגו אריאס 
|-
|||15 || סטפן סאביץ' 
|-
|||22 || מריו הרמוסו
|-
|-
|||14 || מרקוס יורנטה 
|-
|-
|||20 || ויטולו 
|-
|-
|||32 || רודריגו ריקלמה
|-
|-
|colspan=3|מאמן:
|-
|colspan=4| דייגו סימאונה
|}
|valign="top"valign="top" width="50%"|
{| style="font-size: 90%" cellspacing="0" cellpadding="0" align=center
|colspan="4"|ריאל מדריד:
|-
!width=80| !!width=80|
|-
|שוער ||13 || טיבו קורטואה
|-
|מגן ימני ||2|| דני קרבחאל 
|-
|בלם ||5 || רפאל וראן
|-
|בלם ||4|| סרחיו ראמוס (קפטן)
|-
|מגן שמאלי ||23 || פרלאן מנדי 
|-
|קשר ימני ||14|| קאסמירו
|-
|קשר שמאלי ||15 || פדריקו ואלוורדה 
|-
|קיצוני ימני ||8|| טוני קרוס 
|-
|קשר מרכזי ||10|| לוקה מודריץ' 
|-
|קיצוני שמאלי ||22|| איסקו 
|-
|חלוץ מרכזי ||18|| לוקה יוביץ' 
|-
|colspan=3|מחליפים:
|-
|||1 || אלפונסו אראולה
|-
|||3 || אדר מיליטאו
|-
|||12 || מרסלו
|-
|||16 || חאמס רודריגז
|-
|||24 || מריאנו דיאס 
|-
|||25 || ויניסיוס ג'וניור 
|-
|||27 || רודריגו
|-
|colspan=3|מאמן:
|-
|colspan=4| זינדין זידאן
|}
|}

==ראו גם==
*עונת 2018/2019 בלה ליגה

קטגוריה:הסופר קאפ הספרדי
קטגוריה:2020 בספורט
קטגוריה:תחרויות כדורגל ב-2020
קטגוריה:ג'דה
טרייסי מאן

טרייסי רוברט מאן (באנגלית: Tracey Robert Mann; נולד ב-17 בדצמבר 1976) הוא איש עסקים ופוליטיקאי אמריקאי. הוא חבר בית הנבחרים האמריקאי מטעם מחוז הקונגרס ה-1 של קנזס, הוא מכהן בתפקיד זה מאז ינואר 2021.

== ביוגרפיה ==
מאן נולד בעיר קווינטר שבצפון מערב קנזס.

בינואר 2018, שבועיים לאחר שג'ף קולייר התמנה לתפקיד מושל קנזס, נבחר מאן כסגן המושל תחתיו<ref></ref>, הוא הושבע לתפקיד זה ב-14 בפברואר אותה שנה.

במהלך מסע הבחירות של מאן לבית הנבחרים של ארצות הברית במחוז הקונגרס הראשון של קנזס, חזר מאן שוב שוב על הטענה השקרית כי נשיא ארצות הברית לשעבר ברק אובמה אינו אזרח ארצות הברית, וגרס כי עליו להציג את תעודת הלידה שלו על מנת להוכיח לציבור שהוא אכן אזרח אמריקאי<ref>[https://web.archive.org/web/20100725064435/http://www.hutchnews.com/Editorialblogs/edit-congress-withdraw-endorsement--1 News withdraws endorsement of Tracey Mann for 'birther' views], Hutchinson News, July 25, 2010. Retrieved November 5, 2019.</ref>. עם זאת, זמן מה לאחר השמעת טענות אלה, חזר בו מאן מהאשמות חסרות-השחר ולדבריו "הוא כבר זמן מה מאמין שהנשיא השחור הראשון של ארצות הברית הוא אכן אזרח אמריקאי"<ref name="mclean2"></ref>.

לאחר שנציג מחוז הקונגרס הראשון של קנזס, רוג'ר מרשל הכריז על פרישתו מבית הנבחרים בשל התמודדותו אל הסנאט של ארצות הברית, הכריז מאן כי יתמודד למושבו של מרשל<ref>[https://www.kwch.com/content/news/Former-Kansas-Lt-Gov-announces-candidacy-for-Congress-559854551.html Former Kansas Lt. Gov. announces candidacy for Congress], KWCH, September 9, 2019. Retrieved November 5, 2019.</ref>. ב-4 באוגוסט 2020 זכה מאן בבחירות המקדימות שהתקיימו במפלגה הרפובליקנית, והמשיך לבחירות הכלליות בנובמבר שם גבר על המועמד הדמוקרטי, קאלי ברנט<ref>[https://www.ksnt.com/elections/kali-barnett-wins-democratic-seat-for-u-s-house-district-1/ Kali Barnett wins Democratic seat for U.S. House District 1], KSNT, Tiffany Littier, August 4, 2020. Retrieved August 5, 2020.</ref>. הוא הביס את ברנט וגרף כ-71% מהקולות.

מאן מתגורר בעיר סלינה שבקנזס<ref name="mclean"></ref>.

==קישורים חיצוניים==

* 

== הערות שוליים ==

קטגוריה:סגני מושלי קנזס
קטגוריה:אנשי עסקים אמריקאים
קטגוריה:חברי בית הנבחרים של ארצות הברית מקנזס
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:בוגרי אוניברסיטת המדינה של קנזס
קטגוריה:אמריקאים שנולדו ב-1976
Darkness and Light (אלבום)

Darkness and Light (בעברית: חושך ואור) הוא אלבום האולפן החמישי של הזמר-יוצר האמריקאי, ג'ון לג'נד. האלבום יצא לאור ב-2 בדצמבר 2016 על ידי חברות התקליטים "קולומביה רקורדס" ו-"GOOD Music", כשלוש שנים לאחר צאת אלבום האולפן הרביעי שלו, Love in the Future. אלבום זה הוא אלבומו האחרון של לג'נד שהוקלט עם חברת ההקלטת "GOOD Music".

== רקע ==
לג'נד הקליט את האלבום בסטודיו "איסט ווסט 2" בלוס אנג'לס, ארצות הברית. רוב האלבום הופק על ידי בלייק מילס, שכתב יחד עם לג'נד את מרבית השירים באלבום. באלבום, לג'נד משתף פעולה עם מספר זמרים, דוגמת מיגל וצ'אנס הראפר.

== סינגלים ==
הסינגל המוביל של האלבום, "Love Me Now", יצא לאור ב-7 באוקטובר 2016. ב-18 בנובמבר 2016, יצא הסינגל השני של האלבום, "Penthouse Floor", שבוצע בשיתוף פעולה עם צ'אנס הראפר. ב-25 בנובמבר באותה השנה, יצא הסינגל השיווקי הרשמי של האלבום, "I Know Better", וב-27 במרץ 2017, יצא הסינגל השלישי מתוך האלבום, "Surefire".

== ביקורות ==
האלבום קיבל בדרך כלל ביקורות חיוביות. באתר האינטרנט "Metacritic" האלבום קיבל ציון ממוצע של 76 נקודות מתוך 100 אפשריות. ג'ון פארלס, כתב הניו יורק טיימס, כתב על האלבום כי: "אני מוריד את הכובע בפני לג'נד. האלבום מתייחס לנושא הראשי, אהבה, כאל נושא דינמי ומורכב". הכתב רוברט כריסטגאו ממגזין "Vice", כתב על האלבום כי: "שירי האלבום כתובים ללא התרברבות מיותרת, תענוג לאוזניים".

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי ג'ון לג'נד
קטגוריה:אלבומי חברת קולומביה רקורדס
קרחון קנוד רסמוסן (אוואנאטה)

קרחון קנוד ראסמונסן (באנגלית: Knud Rasmussen Glacier) הוא קרחון במחוז אוואנאטה שבצפון-מערב גרינלנד. הקרחון קרוי על שם חוקר הקוטב קנוד רסמוסן.

אורכו של קרחון קנוד רסומסן כ-3 קילומטרים ורוחבו 900 מטרים.

הקרחון ממוקם מצפון לבסיס האוויר תולה.

הקרחון הוא אחד מארבעת הקרחונים הגדולים המזינים את (הנשפכים אל) את פיורד וולסטנהולם (הקרחונים האחרים הם: קרחון צ'מברלין, קרחון סולסברי, וקרחון האראלד מולטקה).

הקרחון מהווה אתר תיירות, בשל יופיו וצבעו.

== לקריאה נוספת ==

<div class="mw-content-ltr">
* Steven J. Mock, [https://books.google.co.il/books?id=LPODlUM4H9IC&pg=PA1&lpg=PA1&dq=%22Chamberlin+Glacier%22+Greenland&source=bl&ots=8A6MB_u6nx&sig=ACfU3U3nq9NfdMr0xYWraXKDgBlSarL3EQ&hl=en&sa=X&ved=2ahUKEwjVtKHMyb_lAhUJCuwKHX3ABF4Q6AEwEHoECAkQAQ#v=onepage&q=%22Chamberlin%20Glacier%22%20Greenland&f=false Fluctuations of the terminus of the Moltke Glacier], Cold Regions Research and Engineering Laboratory (U.S.), P 2
* Pavelka, K.; Šedina, J.; Pavelka, K., Jr, [https://www.mdpi.com/2076-3417/11/2/754/pdf Knud Rasmussen Glacier Status Analysis Based on Historical Data and Moving Detection Using RPAS], Appl. Sci. 2021, 11, 754. https://doi.org/10.3390/app11020754
* United States. Army. Corps of Engineers, [https://books.google.co.il/books?id=Td4mAQAAIAAJ&pg=RA2-PA2&lpg=RA2-PA2&dq=%22Knud+Rasmussen+Glacier%22+West+Greenland&source=bl&ots=65UlqOYwZW&sig=ACfU3U3cefw_X5LepGY3br_mSeF855Oe5g&hl=en&sa=X&ved=2ahUKEwjMtKP8tpzuAhWOSsAKHSF7C9U4KBDoATAJegQIBxAC#v=onepage&q=%22Knud%20Rasmussen%20Glacier%22%20West%20Greenland&f=false Greenland Ice Cap Research Program, Studies Completed in 1954, Volume 2]
</div>

== קישורים חיצוניים ==

* 

== הערות שוליים ==
 

קנוד רסומסן
אלפונסו מרטינז דומינגז

אלפונסו מרטינז דומינגז (בספרדית: Alfonso Martínez Domínguez; מונטריי, נואבו לאון, 7 בינואר 1922 – איבידם, 6 בנובמבר 2002) היה פוליטיקאי מקסיקני, חבר מפלגת המהפכה המוסדית.

בין השנים 1970–1971 הוא היה יורש עצר של המחוז הפדרלי, תקופה בה הואשם על ידי ממשלת מקסיקו בהשתתפות בדיכוי הפוליטי לאחר תנועת 1968 במקסיקו ובטבח יום חמישי בקורפוס. בין השנים 1979–1985 כיהן כמושל מדינת נואבו לאון. הוא זכה לכינוי "הלקונסו" על ידי הקבוצה הצבאית לוס פלקונס.

== קריירה פוליטית ==
הוא כיהן כסגן פדרלי בתקופת הרשות המחוקקת 40 בשנים 1946–1949, בבית המחוקקים 42 בין השנים 1952–1955, ובמהלך בית המחוקקים 46 בין השנים 1964 עד 1967, בה שימש כמנהיג לשכת הצירים הראשונה המונה כמה חברים, בראשות הטקס. כניסתו של גוסטבו דיאז אורדז לנשיא מקסיקו, שבשנת 1968 מינה אותו לנשיא הלאומי של ה-PRI. הוא היה מזכ"ל CNOP בין השנים 1962–1965.

קטגוריה:פוליטיקאים מקסיקנים
קטגוריה:ילידי 1922
קטגוריה:נפטרים ב-2002
בניין הבורסה (סנקט פטרבורג)

בניין הבורסה (ברוסית: Зда́ние би́ржи) הוא המבנה המרכזי באי וסילי שסנקט פטרבורג. הוא נבנה עבור הבורסה העירונית, אך לימים שימש לצרכים אחרים. במשך זמן רב שוכן בבניין תערוכת המוזיאון המרכזי של הצי (לפני שזה עבר לצריף קריוקוב). בשנת 2014 הועבר הבניין לאחריות מוזיאון ארמיטאז'.<ref></ref>

== היסטוריה ==
קווארנגי]]
פיודור אלכסייב: מבט על הבורסה והאדמירליות ממבצר הפטרופאבלי, 1810
ההחלטה לשפר את השטח הלא מפותח של האי וסילי התקבלה על ידי הוועדה למבנים עירוניים בצורה של תוכנית שאושרה בשנת 1767. השטח הריק היה צריך להיות מעוצב לכיכר בצורת פרסה. במשך שש שנים, בשנים 1783–1789, על פי פרויקט של ג'אקומו קווארנגי, הבניין הראשי של האקדמיה למדעים, כמו גם החלק הקעור של המחסן הצפוני (1795–1797) נבנו על גדות נייבה הגדולה. לפיכך, נבנו בניינים משמאל וימין.

הבנייה החלה בשנת 1783, אך בשנת 1787 הוקפאה הבנייה בשל העובדה שהבניין שהוקם אינו תואם את מראה התכנון העירוני. על פיתוח הפרויקט החדש הופקד האדריכל דה תומון. בשנת 1805–1810 האדריכל תומאס דה תומון בנה על שטח ריק בין בנייני בניין הבורסה החדש העונה על צורכי הכלכלה הצומחת של רוסיה, אך הבניין לא הושלם בגלל המלחמה עם נפוליאון.

בחזית הבניין התקין האדריכל שני עמודים רסטרליים עם פסלי דל אלי ים. בשנות השישים של המאה העשרים התעוררה אגדה בקרב מדריכי התיירות לפיה הפסלים סימלו את הנהרות הרוסים הגדולים: הוולגה, הדנייפר, נייבה ונהר וולחוב.<ref name="Наука и жизнь, N5, 2007">[http://www.nkj.ru/archive/articles/6707/ Ростральные колонны – символ морских побед | № 2, 2000 год | Журнал «Наука и жизнь»]</ref> מאוחר יותר, בשנים 1826–1832, האדריכל איוואן לוקיני יזם בניית בנייני המחסנים הדרומיים והצפוניים ומבנה המכס, שהשלים בכך את ההרכב האדריכלי של הכיכר.

בשנים 1939–1941, בבניין שכן המוזיאון המרכזי של הצי. בשנות האלפיים תכנן מינהל העיר סנקט פטרבורג לפנות את המוזיאון ולהעביר את הבניין לאחריות בורסת הסחורות.

בסופו של דבר, הוועדה לפיקוח, שימוש והגנה על מונומנטים (KGIOP) בקיץ 2007 החלה לפתור את נושא העברת המוזיאון לבניין צריף קריוקוב (המהלך בוצע בשנת 2010).

בדצמבר 2013 החליט מושל סנקט פטרבורג גאורגי פולטאבצ'נקו כי בניין הבורסה יועבר לידי מוזיאון ארמיטאז' הממלכתי כדי ליצור את מוזיאון הגווארדיה הרוסית.<ref>[http://ria.ru/spb/20131225/986479935.html Здание биржи в историческом центре Петербурга передадут Эрмитажу]</ref>

==קישורים חיצוניים==

* [http://ria.ru/trend/bourse_hermitage_261225/ נושא העברת הבניין באתר RIA Novosti], דיווח משנת 2014

==הערות שוליים==

בורסה
קטגוריה:סנקט פטרבורג: אטרקציות תיירותיות
קרחון האראלד מולטקה

קרחון הראלד מולטקה (באנגלית: Harald Moltke Glacier; בגרינלנדית: Sermersuak) הוא קרחון במחוז אוואנאטה שבצפון-מערב גרינלנד.

אורכו של קרחון האראלד מולטקה כ-5 קילומטרים ורוחבו 1,500 מטרים.

הקרחון ממוקם מצפון לבסיס האוויר תולה.

הקרחון הוא אחד מארבעת הקרחונים הגדולים המזינים את פיורד וולסטנהולם; (הקרחונים האחרים הם: קרחון צ'מברלין, קרחון קנוד רסמוסן, וקרחון סולסברי).

== לקריאה נוספת ==

<div class="mw-content-ltr">
* Steven J. Mock, [https://books.google.co.il/books?id=LPODlUM4H9IC&pg=PA1&lpg=PA1&dq=%22Chamberlin+Glacier%22+Greenland&source=bl&ots=8A6MB_u6nx&sig=ACfU3U3nq9NfdMr0xYWraXKDgBlSarL3EQ&hl=en&sa=X&ved=2ahUKEwjVtKHMyb_lAhUJCuwKHX3ABF4Q6AEwEHoECAkQAQ#v=onepage&q=%22Chamberlin%20Glacier%22%20Greenland&f=false Fluctuations of the terminus of the Moltke Glacier], Cold Regions Research and Engineering Laboratory (U.S.), P 2
* Adam Herrington, [https://kb.osu.edu/bitstream/handle/1811/56993/1/SES-SeniorThesis_HerringtonAdam_2009.pdf Was there a 1930's Meltdown of Greenland Glaciers? ], The Ohio State University Spring 2009 
* Eric Rignot, Sivaprasad Gogineni, Ian Joughin, and William Krab, [https://agupubs.onlinelibrary.wiley.com/doi/pdf/10.1029/2001JD900071 Contribution to the glaciology of northern Greenland from satellite radar interferometry], JOURNAL OF GEOPHYSICAL RESEARCH, VOL. 106, NO. D24, PAGES 34,007-34,019, DECEMBER 27, 2001
* Luke Copland, Derek Mueller, [https://books.google.co.il/books?id=BgQmDwAAQBAJ&pg=PA81&lpg=PA81&dq=%22Harald+Moltke+Glacier%22&source=bl&ots=Pw0v_nG09Y&sig=ACfU3U3SqKKBenkQ49mDDesFyl8myFYSaA&hl=en&sa=X&ved=2ahUKEwjeifqWqJzuAhXISsAKHQACDws4FBDoATAJegQIBxAC#v=onepage&q=%22Harald%20Moltke%20Glacier%22&f=false Arctic Ice Shelves and Ice Islands], P 81
</div>

== קישורים חיצוניים ==
* [https://latitude.to/satellite-map/gl/greenland/390671/harald-moltke-glacier תצלום לוויין של אזור הקרחון]

== הערות שוליים ==

האראלד מולטקה
גאו לין

גאו לין (במנדרינית: 郜林; נולד ב-14 בפברואר 1986) הוא כדורגלן סיני, המשחק בשנג'ן בעמדת החלוץ.

==קריירת מועדונים==
לין התחיל את קריירת הכדורגל שלו בקבוצת הכדורגל של התיכון בו למד "תיכון קווינהוגנגדאו" ובגיל 15, הצטרף לקבוצת הנוער של שאנגחאי שנחווה. ב-21 באוגוסט 2005, גאו ערך את הופעת הבכורה שלו בקבוצה הבוגרת בניצחון 0–1 נגד ליאונינג ז'ונגיו. בתחילת דרכו בקבוצה, גאו שיחק בעיקר כשחקן כנף, ובעונת עבר לשחק כחלוץ. בעונת , גאו הבקיע 8 שערים ב-21 משחקי ליגה.

ב-10 במרץ 2010, גאו חתם בגואנגג'ואו אוורגראנד, שירדה עונה קודם לכן לליגה הסינית הראשונה. ב-3 באפריל, גאו ערך את הופעת הבכורה שלו במועדון בניצחון 1–3 נגד בייג'ינג BIT, בו גם כבש את שער הראשונים שלו במועדון. בעונת , כבש 20 שערים בליגה וגואנגג'ואו חזרה לליגת העל הסינית. בעונת , חזר לשחק כשחקן כנף וכבש 11 שערים ב-29 משחקי ליגה. בנוסף, גואנגג'ואו זכתה באליפות סין לראשונה בתולדותיה. ב-15 במאי 2012, כבש בניצחון 1–2 נגד בורירם יונייטד במסגרת ליגת האלופות האסיאתית. ב-27 באוקטובר 2012, הבקיע את השער היחיד במשחק האליפות של גואנגג'ואו בניצחון 0–1 נגד ליאונינג ווהווין, ובכך הפכה לקבוצה הראשונה בסין שזוכה באליפות שנתיים ברציפות. באותה עונה, נכנס לנבחרת העונה של הליגה הסינית. לזכותו של לין, 93 שערים במדי גואנגג'ואו והוא מלך שערי הקבוצה בכל הזמנים.

ב-24 בפברואר 2020, גאו חתם בשנג'ן.

==קריירה בינלאומית==
ב-31 ביולי 2005, גאו ערך את הופעת הבכורה שלו בנבחרת סין במשחק נגד במסגרת אליפות מזרח אסיה בכדורגל. במשחק זה, הורחק על לא עוול בכפו ומנהלת האליפות החליטה לבטל את ההרחקה. גאו השתתף עם הנבחרת במשחקי האולימפיים 2008 שנערכו בסין. ב-21 בינואר 2009, כבש את שער הבכורה שלו בנבחרת בניצחון 1–6 נגד במסגרת מוקדמות גביע אסיה בכדורגל 2011, בו כבש שלושער.

ב-10 בספטמבר 2018, רשם את הופעתו ה-100 במדי הנבחרת בתיקו 0-0 נגד והפך לשחקן החמישי בתולדות הנבחרת שהגיע למספר זה של הופעות.

==תארים==
; שאנגחאי שנחווה
*גביע אלופות מזרח אסיה: 

; גוואנגג'ואו אוורגראנד
*ליגת העל הסינית: , , , , , , , 
*ליגת האלופות האסיאתית: , 
*הליגה הסינית הראשונה: 
*גביע ה-FA הסיני: , 
*הסופר קאפ הסיני: , , , 

; נבחרת סין
*אליפות מזרח אסיה: , 

; אישיים
*מלך שערי הליגה הסינית הראשונה: 
*נבחרי העונה בליגת העל הסינית: , , 

==קישורים חיצוניים==

קטגוריה:כדורגלנים סינים
קטגוריה:חלוצי כדורגל סינים
קטגוריה:כדורגלני שאנגחאי שנחווה
קטגוריה:כדורגלני גואנגג'ואו
קטגוריה:כדורגלני שנג'ן
קטגוריה:כדורגלנים באולימפיאדת בייג'ינג (2008)
קטגוריה:כדורגלני גביע אסיה 2011
קטגוריה:כדורגלני גביע אסיה 2015
קטגוריה:כדורגלני גביע אסיה 2019
קטגוריה:סינים שנולדו ב-1986
אמג'ן

אמג'ן (באנגלית: Amgen ובעבר Applied Molecular Genetics) היא חברת תרופות אמריקאית, מחברות הביוטכנולוגיה הגדולות בעולם. החברה נוסדה בקליפורניה ב-1980 ונכון ל-2020 מעסיקה כ-22,000 עובדים ברחבי העולם ובעלת הכנסות של מעל 23 מיליארד דולר. החברה נסחרת בנאסד"ק ונכללת במדד דאו ג'ונס.

==מוצרים==
החבה מתמקדת בשישה ענפים: מחלות קרדיווסקולריות, אונקולוגיה, בריאות העצם, מדעי המוח, טיפול בדלקות ונפרולוגיה.

מוצריה העיקרים הן התרופות ניאולסטה (פגפילגרסטים) ואנברל (אטנרספט). תרופות בולטות נוספות שמשווקת החברה הן וקטיביקס, אנפלייט, פרוליה (דנוסומאב), אקסג'יבה, סנסיפר/מימפרה (סינאקלצט), אפוג'ן (אפוטין אלפא).

==היסטוריה==
החברה נוסדה בת'אוזנד אוקס שבקליפורניה ב-8 באפריל 1980. תחילה פעלה החברה במגוון תחומי מחקר בהם הפקת נפט מפצלי שמן, גידול יעיל יותר של תרנגולות, ייצור כימיקלים, הפקת לוציפראז, הפקת צבען אינדיגו בחיידקי אי קולי. משם התמקדה החברה בפיתוח תרופות. ב-1983 גייסה החברה 40 מיליון דולר בהנפקה ראשונה לציבור ושינתה שמה לאמג'ן.

תרופת הבלוקבאסטר הראשונה שלה של החברה היא אפוג'ן (Epogen), ייצור של אריתרופויאטין מלאכותי, התרופה אושרה על ידי ה-FDA ב-1989. תרופת הבלוקבאסטר השנייה של החברה הייתה ניופוג'ן (פילגרסטים) שאושרה ב-1991. הצלחת שתי התרופות הביאו למכירות של מעל מיליארד דולר ב-1992 והוספת החברה למדד S&P 500. ב-1994 זכתה החברה במדליה הלאומית לטכנולוגיה ולחדשנות.

חוקרי החברה הצליחו לפתח תוספת לאריתרופויאטין שיאפשר שרידות רבה יותר בגוף, פיתוח שהוביל לתרופה ארנספ (דרבופואטין אלפא). כמו כן פותחה התרופה ניאולסטה (פגפילגרסטים) שאפשרה צורה עמידה יותר של הניופג'ן.

בדצמבר 2022 רכשה החברה את חברת התרופות הורייזן תמורת 28.3 מיליארד דולר.

==קישורים חיצוניים==

* 

==הערות שוליים==

קטגוריה:חברות אמריקאיות הנסחרות בנאסד"ק
קטגוריה:יצרני תרופות
קטגוריה:חברות אמריקאיות
קטגוריה:חברות ביוטכנולוגיה
קטגוריה:חברות בשווי שוק מעל 100 מיליארד דולר
נאש 600

נאש 600 (באנגלית: Nash 600) היא מכונית סלון מתוצרת יצרנית הרכב האמריקאית Nash-Kelvinator Corporation, אשר יוצרה בארצות הברית בין השנים 1942–1940 (שנת מודל 1941) ולאחר סיום מלחמת העולם השנייה בין השנים 1949–1945 (שנת מודל 1946)

יצרנית הרכב Nash-Kelvinator Corporation הוקמה כתוצאת מאיחוד בין יצרנית הרכב Nash Motors ויצרנית המקררים Kelvinator 

==ממאפייני "נאש 600"==
* שם הדגם "600" נובע מיכולתה של המכונית לנסוע 970 ק"מ (600 מייל) על מיכל בנזין אחד (לפי היצרן)
* מכונית חד-גופית: הרכב האמריקאי הראשון בייצור המוני שנבנה בטכניקות בנייה של מרכב / מסגרת יחידה, בו מרכב והמסגרת מולחמים כיחידה אחת. חיסול המסגרת לטובת מבנה משולב מרכב ושלדה הפחית את משקל המכונית ב -230 ק"ג
* בדגמי "נאש 600" פותחו טכניקות חדשות (לתקופה) לתיקוני התנגשות כולל מושבי גוף גמישים
* קיבולת מכל דלק - 76 ליטר
* המכוניות החדשות הוצגו לשנת המודל 1941 ושווקו כסדרת "נאש אמבסדור 600" בארבע גרסאות מרכב: סדאן פסטבק (fastback) ארבע דלתות ללא אורות בולטים, כסדאן עם ארבע דלתות עם תא מטען מובנה (נקרא כיום סגנון נוצ'בק (3 קופסאות), כקופה ברוהאם עם מושבים קדמיים ואחוריים ברוחב מלא, וכקופה עסקית הכוללת תא מטען מרווח אחורי
* משנת 1942 שווקה הסדרה "Ambassador 600"
* היצרן החל בייצור מכוניות לאחר מלחמת העולם השנייה בסתיו 1945.
* בשנת 1946 הוצג בדגם ה-"נאש 600" מושב אחורי שניתן היה להפוך אותו למיטה כאופציה. ניתן היה לישון עם רגליים תחובות באזור תא המטען.
* "נאש 600" משנת 1948 (כולל דגם: "Ambassador Custom" מותאם אישית) נשא את עבודתה של הלן רותר , מעצבת הפנים החדשה של היצרנית. הלן רותר הציגה כמה מחללי הפנים המסוגננים ביותר בתעשייה. בין התרומות שלה היו ריפודים וצבעי גימור שהסתדרו עם צבעים חיצוניים ספציפיים
* בסדרת ה-"Airflyte" (סדאן 2 דלתות, סדאן 4 דלתות) שנת 1949 היו 3 רמות גימור: "Super", "Super Special", "Custom". אופציונלי הייתה "Twin Bed" (מיטה כפולה) חדשה שנוצרה על ידי הטלת שני גבי המושב הקדמי לאיחוד עם המושב האחורי

===תצורות===
* 2 דלתות - קופה
* 2 דלתות - סדאן
* 4 דלתות - סדאן
* 4 דלתות - פסטבק - סדאן

== גלריה ==
<gallery mode="packed" heights="100"; gallery caption=>
קובץ:1949 Nash 600 Super two-door Airflyte at 2015 Macungie show 03.jpg | "נאש 600", שנת 1949, 2 דלתות, סדרה "Airflyte"
קובץ:1949 Nash 600 Super two-door Airflyte at 2015 Macungie show 01.jpg | "נאש 600", שנת 1949, 2 דלתות, סדרה "Airflyte"
קובץ:1949 Nash 600 Super two-door Airflyte at 2015 Macungie show 06.jpg | "נאש 600", שנת 1949, 2 דלתות, סדרה "Airflyte"
קובץ:1949 Nash 600 Super two-door Airflyte at 2015 Macungie show 10.jpg | "נאש 600", שנת 1949, 2 דלתות, סדרה "Airflyte" - מבט לתא הנהג ולוח מחוונים
קובץ:1949 Nash 600 Super two-door Airflyte at 2015 Macungie show 14.jpg | "נאש 600", שנת 1949, 2 דלתות, סדרה "Airflyte" - מבט למושבים האחוריים
קובץ:Nash 600 (892195442).jpg | "נאש 600" - קופה
קובץ:1947 Nash (15596932628).jpg | "נאש 600", שנת 1947
קובץ:Nash 600 BicesterHeritage LeftSide.jpg | "נאש 600"
קובץ:Nash 600 BicesterHeritage LeftRearQuarter.jpg | "נאש 600"
</gallery>

<gallery mode="packed" heights="100"; gallery caption=>
קובץ:1942 Nash Ambassador X-ray.jpg | "נאש 600 אמבסדור", שנת 1942
</gallery>

==ראו גם==
* נאש סטייטסמן

== קישורים חיצוניים ==

* 

==הערות שוליים==

קטגוריה:מכוניות סלון
קטגוריה:מכוניות קופה
קטגוריה:דגמי מכוניות שהושקו ב-1940
קטגוריה:מכוניות אמריקאיות
מעבדות אבוט

מעבדות אבוט (באנגלית: Abbott Laboratories) היא חברת מכשור רפואי תרכובות מזון לתינוקות ותוספי תזונה אמריקאית. החברה נוסדה ב-1888 והמטה הראשי שלה באילינוי. היא מעסיקה כ-107,000 עובדים ברחבי העולם והכנסותיה כ-32 מיליארד דולר. בין מוצרי החברה הבולטים סימילאק (תרכובות מזון לתינוקות), פדיאלייט (תמיסת אלקטרוליטים), אנשור (תוספי תזונה), גלוצרנה (תוספי תזונה), פדיאשור (תוספי תזונה), פריסטייל ליברה (מדי סוכר), ומכשור לבדיקת קורונה.

==היסטוריה==
החברה נוסדה בשיקגו על ידי וואלאס אבוט. ב-1905 פתחה את השלוחה שלה בלונדון, הראשונה שלה מחוץ לארצות הברית. נכון ל-2021 פרושה בכ-160 מדינות.

לאורך השנים רכשה חברות תרופות בתחום פעילותה. ב-2004 פוצלה ממנה חברת הוספירה (Hospira). ב-2013 פוצלה חטיבת המחקר והפיתוח לחברה עצמאית בשם AbbVie.

==פעילות בישראל==
אבוט החלה לפעול בישראל באפריל 2004, שהקימה סניף מקומי לשיווק תרופות ומוצרי מזון מתוצרתה בשוק הישראלי.

בדצמבר 2009 רכשה אבוט את חברת התוכנה הישראלית סטארלימס, תמורת 123 מיליון דולר.

בפברואר 2022 הודיעה החברה על איסוף (ריקול) של איסוף מוצרי סימילאק המיועדים מיועד לתינוקות עם בעיות כליה. שבוע קודם הודיעה החברה על איסוף של מוצר נוסף סימילאק PM 60/40 הניתן במרשם. האיסוף בוצע בעקבות מותו של תינוק בארצות הברית ולפי הודעת החברה לא התקבלו בארץ תלונות לגבי המוצר.

==קישורים חיצוניים==

* 

*אתר [https://www.abbottnutrition.co.il/ אבוט ישראל]
*אתר [https://pediasure.co.il/ פדיאשור] מקבוצת "אבוט ישראל"
*אתר [https://similac.co.il/ סימילאק] מקבוצת "אבוט ישראל"
==הערות שוליים==

קטגוריה:חברות הנסחרות בבורסה לניירות ערך בניו יורק
קטגוריה:חברות רפואיות
קטגוריה:חברות אמריקאיות
קטגוריה:חברות בשווי שוק מעל 200 מיליארד דולר
קטגוריה:שיקגו: חברות
בסי קרטר

בסי קרטר (באנגלית: Bessie Carter; נולדה ב-25 באוקטובר 1993) היא שחקנית אנגלייה. היא ידועה מהופעתה בתפקיד איבי וילקוקס במיני-סדרה "אחוזת הווארד" של ה-BBC, ובתפקיד ויולט וודהאוס בסדרה "אחוזת ביצ'האם" של ערוץ ITV.

==ביוגרפיה==
קרטר היא בתם של השחקנים אימלדה סטונטון וג'ים קרטר. ב-2007 שיחקה בסדרת הדרמה "קרנפורד" של ה-BBC. היא שיחקה בתפקיד משרתת לצדם של הוריה, ג'ים קרטר גילם את קפטן בראון, וסטונטון גילמה את מיס אוקטביה פול. קרטר למדה בבית ספר פרטי ואחר כך בבית הספר לבנות קמדן. היא למדה משחק בבית הספר גילדהול למוזיקה ודרמה וסיימה את לימודיה בשנת 2016. באותה שנה זכתה בפרס ספוטלייט (Spotlight Prize) לשחקנית המסך הטובה ביותר.

==פילמוגרפיה==
===קולנוע===
{| class="wikitable"
! שנה
! שם
! שם באנגלית
! תפקיד
! הערות
|-
| 2012
| עלובי החיים
| dir="ltr" | Les Misérables
| אישה בבית חרושת
|
|-
| 2018
|
| dir="ltr" | Oil
| סופי
| סרט קצר
|-
| 2019
| השקרן הטוב
| dir="ltr" | The Good Liar
| מזכירה
|
|-
| rowspan="2" | 2020
|
| dir="ltr" | Two
| אלה
| סרט קצר
|-
|
| dir="ltr" | Emerge
| ג'ס
| סרט קצר
|}

===טלוויזיה===
{| class="wikitable"
! שנה
! שם
! שם באנגלית
! תפקיד
! הערות
|-
| 2007–2008
| קרנפורד
| dir="ltr" | Cranford
| מרגרט גידמן
| סדרת טלוויזיה
|-
| rowspan="2" | 2017
| דוק מרטין
| dir="ltr" | Doc Martin
| איימי וינסנט
| בפרק "Farewell My Lovely"
|-
| אחוזת הווארד
| dir="ltr" | Howards End
| איבי וילקוקס
| מיני-סדרה
|-
| 2019
| אחוזת ביצ'האם
| dir="ltr" | Beecham House
| ויולט וודהאוס
| סדרת טלוויזיה
|-
| 2020
| ברידג'רטון
| dir="ltr" | Bridgerton
| פרודנס פת'רינגטון
|
|}

==תפקידים בתיאטרון==
{| class="wikitable"
! שנה
! מחזה
! שם באנגלית
! תפקיד
! בימוי
! תיאטרון
|-
| rowspan="2" | 2015
| "משאלות נסתרות" מאת דייוויד הר
| dir="ltr" | The Secret Rapture
| מריון
| וין ג'ונס
| בית הספר גילדהול למוזיקה ודרמה
|-
| "לולו" מאת ניקולס רייט
| dir="ltr" | Lulu
| גשוויץ
| כריסטיאן ברג'ס
| בית הספר גילדהול למוזיקה ודרמה
|-
| 2016
| "המלך ליר" מאת ויליאם שייקספיר
| dir="ltr" | King Lear
|
| דבורה וורנר
| אולד ויק
|-
| 2018
| "בסקרוויל" מאת ארתור קונאן דויל
| dir="ltr" | Baskerville
| שחקן 3
| לאבדיי אינגרם
| ליברפול פלייהאוס
|-
| 2019
| "כולם היו בניי" מאת ארתור מילר
| dir="ltr" | All My Sons
| לידיה לוביי
| ג'רמי הרין
| אולד ויק
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בוגרי בית הספר גילדהול למוזיקה ודרמה
קטגוריה:בריטיות שנולדו ב-1993
קטגוריה:בריטים שנולדו ב-1993